Ywain
Ywain (zvan i Uwaine, Owain ili Ewain) je bio jedan vitezova Okruglog stola iz legende o Kralju Arthuru.

Stvarni lik koji je poslužio kao baza za kasniji lik - Ywaina vjerojatno je bio Owain mab Urien sin kralja Uriena Rhegeda, kog  je naslijedio na tronu.

U kasnijim verzijama pored oca Uriena on dobija i majku Morganu le Fay i rođaka Gawaina. Prvi put se pojavljuje pod imenom Owain u velškoj priči - Breuddwyd Rhonabwy (Rhonabwyov san). Ta priča bila je inspiracija Chrétien de Troyesu za ep - Yvain ou le Chevalier au lion (Yvain vitez sa lavom). I Chrétienov Yvain i velški Owain, doživljava avanturu u kojoj pobjeđuje viteza čuvara izvora, i zatim se ženi njegovom udovicom i preuzima njegovu domenu. 

U francuskoj verziji priče Gawain ga nagovori da krenu u nove pustolovine, pa on ostavlja svoj feud i doživljava niz novih avantura, među njima i onu kad spašava lava od zmaja. Zahvalni lav se sprijateljuje sa Yvainom i pomaže mu u borbi protiv nekih njegovih protivnika. 

Chrétienov ep inspirirao je germanskog poetu Hartmann von Aua da napiše svog - Iweina, a on je preveden na staronordijski kao Ivens Saga.

Engleska romantična poema Ywain and Gawain, pojavila se kao adaptacija Chrétienovog Yvaina..., ali sa puno manje akcenata za dvorske običaje i vitešku ljubav. 
U kasnijim varijantama kao u francuskom - Mort Artu, i u Maloryjevom romanu Le Morte Darthur, Ywaina iz Camelota istjera Arthur zbog sumnje da je i on sudjelovao u zavjeri koju je protiv njega pokušala njegova majka Morgana le Fay. U izbjeglištvu ga prati Gawain a pridružuje im se i vitez Marholt. Troje junaka u svom lutanju naiđu na tri dame koji ih vode do niza novih avantura. 

U međuvremenu je Arthur shvatio da Ywain nije pomagao majci u zavjeri, pa ga je pozvao natrag u Camelot.

Izvori

Vanjske veze 

 Uwaine in Malory's le Morte na portalu Gordd Cymru  

Arturijanski likovi
Arturijanske legende
Monarsi Rhegeda